กลาสโกว์

| กลาสโกว์ Glesca, Glesga  (สกอต) Glaschu  (แกลิกสกอต) |
| --- | --- |
นครและเขตสภา
จากบนสุด ซ้ายไปขวา: ภาพมุมสูงของนครกลาสโกว์, หอคอยทูลบูธ, กลาสโกว์รอยัลคอนเสิร์ตฮอลล์, หอคอยกลาสโกว์ซึ่งเป็นสิ่งก่อสร้างที่สูงที่สุดในสกอตแลนด์, อาคารไฮโดรและอาร์มาดิลโล, ปั้นจั่นฟินนีสตัน, จัตุรัสจอร์จ, ซีเนเวิลด์กลาสโกว์ซึ่งเป็นโรงภาพยนตร์ที่สูงที่สุดในโลก
   ตราอาร์ม
สมญา: "Glesca/Glesga", "The Dear Green Place", "Baile Mòr nan Gàidheal"
กลาสโกว์ที่ตั้งในสกอตแลนด์แสดงแผนที่สกอตแลนด์กลาสโกว์ที่ตั้งในสหราชอาณาจักรแสดงแผนที่สหราชอาณาจักรกลาสโกว์ที่ตั้งในยุโรปแสดงแผนที่ยุโรป
พิกัด: 55°51′39″N 4°15′05″W﻿ / ﻿55.860916°N 4.251433°W﻿ / 55.860916; -4.251433
รัฐเอกราช: สหราชอาณาจักร
ประเทศ: สกอตแลนด์
เขตสภา: กลาสโกว์ซิตี
เขตเลฟเทเนินท์: กลาสโกว์
เขต: 23 เขต
ก่อตั้ง: ปลายคริสต์ศตวรรษที่ 6
ยกฐานะเป็นบะระ: คริสตทศวรรษ 1170
การปกครอง
 • หน่วยบริการ: สภานครกลาสโกว์
 • สมาชิกสภาผู้แทนราษฎร:  15 Bill Kidd (SNP)  James Dornan (SNP)  Sandra White (SNP)  Bob Doris (SNP)  Humza Yousaf (SNP)  Ivan McKee (SNP)  John Mason (SNP)  Nicola Sturgeon (SNP)  Anas Sarwar  (Labour) Johann Lamont  (Labour); James Kelly  (Labour) Pauline McNeill  (Labour) Adam Tomkins  (Conservative) Annie Wells  (Conservative) Patrick Harvie  (Green) 
 • สมาชิกวุฒิสภา:  7 Alison Thewliss (SNP)  David Linden (SNP)  Patrick Grady (SNP)  Anne McLaughlin (SNP)  Carol Monaghan (SNP)  Stewart McDonald (SNP)  Chris Stephens (SNP) 
พื้นที่
 • นครและเขตสภา: 175 ตร.กม. (68 ตร.ไมล์)
 • เขตเมือง: 368.5 ตร.กม. (142.3 ตร.ไมล์)
 • รวมปริมณฑล: 492 ตร.กม. (190 ตร.ไมล์)
ประชากร
 • นครและเขตสภา: 612,040 (นคร) 626,410 (เขตสภา) คน
 • อันดับ: อันดับที่ 3
 • ความหนาแน่น: 3,555 คน/ตร.กม. (9,210 คน/ตร.ไมล์)
 • เขตเมือง: 985,290 คน
 • รวมปริมณฑล: 1,861,315 คน
 • ภาษา: อังกฤษ สกอต แกลิก
เดมะนิม: กลาสวีเจียน
เขตเวลา: UTC±0 (เวลามาตรฐานกรีนิช)
 • ฤดูร้อน  (เวลาออมแสง): UTC+1 (เวลาฤดูร้อนอังกฤษ)
รหัสไปรษณีย์: G
รหัสพื้นที่: 0141
OS grid reference: NS590655
ท่าอากาศยานนานาชาติ: ท่าอากาศยานกลาสโกว์ (GLA) ท่าอากาศยานกลาสโกว์เพรสต์วิก (PIK)
สถานีรถไฟหลัก: กลาสโกว์เซ็นทรัล กลาสโกว์ควีนสตรีต
ระบบขนส่งมวลชน:  รถไฟใต้ดินกลาสโกว์
เว็บไซต์: เว็บไซต์ประจำนคร
กลาสโกว์ (อังกฤษ: Glasgow; สกอต: Glesca หรือ Glesga; แกลิกสกอต: Glaschu) เป็นเมืองที่ใหญ่ที่สุดของสกอตแลนด์ ตั้งอยู่บนแม่น้ำไคลด์ ชาวกลาสโกว์รู้จักกันในชื่อ กลาสวีเจียนส์ (Glaswegians) นอกจากนี้กลาสวีเจียนส์ยังเป็นชื่อสำเนียงท้องถิ่นอีกด้วย ซึ่งนิยมเรียกกันว่า "Glasgow Patter"
เมืองกลาสโกว์นั้นถือเป็นเมืองใหญ่ในสหราชอาณาจักรที่มีความเจริญรุ่งเรืองและล้ำหน้ามากที่สุดเมืองหนึ่ง ตั้งแต่ในศตวรรษที่ 16 เมืองกลาสโกว์เติบโตขึ้นอย่างรวดเร็วเนื่องจากการเป็นเมืองท่าใหญ่ของมหาสมุทรแอตแลนติก จากนั้นในศตวรรษที่ 19 อุตสาหกรรมเหล็ก การต่อเรือ และยานยนต์ได้เติบโตขึ้นจนเป็นผลทำให้ผู้คนหลั่งไหลเข้ามา ในที่สุด กลาสโกว์กลายเป็นเมืองที่สามของยุโรปที่มีจำนวนประชากรเกินหนึ่งล้านคน รองจากลอนดอนและปารีส และกลายเป็นเมืองสำคัญอันดับสองของสหราชอาณาจักรรองจากลอนดอน
ในปัจจุบัน เมืองกลาสโกว์ยังคงความเป็นศูนย์กลางการค้า ขายปลีก วิศวกรรม และอุตสาหกรรมต่อเรือ ของสก็อตแลนด์ นอกจากนั้นทางด้านต่างๆเช่นการเงินการธนาคาร กลาสโกว์เป็นเมืองทางการเงิน (Financial Centre) ที่ใหญ่เป็นอันดับสามของ UK โดยมี International Financial District (IFSD) ที่เป็นที่ตั้งของบริษัทเงินทุนและธนาคารมากมาย ยกตัวอย่างเช่น 8 ใน 10 แห่งของบริษัทประกันภัยใน UK มีสำนักงานตั้งอยู่ในเมืองกลาสโกว์ บริษัททางการเงินขนาดใหญ่ของโลกเช่น เจพี มอร์แกน แบงค์บาร์เคล และมอร์แกน สแตนเลย์ ต่างก็มีสาขาตั้งอยู่ในบริเวณนี้
กลาสโกว์ยังเป็นอีกเมืองหนึ่งที่ได้รับความสนใจอย่างมากจากนักท่องเที่ยว ทั้งนี้เนื่องจากความหลากหลายของกิจกรรมที่สามารถหาทำได้ในเมืองใหญ่แห่งนี้ เช่น ช้อบปิ้ง sightseeing งานเทศกาล พิพิธภัณฑ์ ดูหนังฟังเพลง ด้วยความสวยงามของสถาปัตยกรรมบวกกับการที่มีศิลปินมากมายทำให้ในปี 1990 เมืองแห่งนี้ได้รับการยกย่องให้เป็น เมืองแห่งสถาปัตยกรรมและวัฒนธรรมของยุโรป (Europe’s City of Architecture & Culture) แหล่ง ช็อบปิ้งในกลาสโกว์นั้นมีขนาดใหญ่ที่สุดในประเทศ  เมืองกลาสโกว์มีมหาวิทยาลัยสามแห่ง ประกอบไปด้วย มหาวิทยาลัยกลาสโกว์ มหาวิทยาลัยสแตรธไคลด์ และ มหาวิทยาลัยกลาสโกว์ คาเลโดเนียน